|  |  |  |  |
| --- | --- | --- | --- |
|  | Pöytäkirja |  |  |
|  |  |  | |
|  |  |  | |
|  |  |  | |
|  | | | |

**Tiekartta työvoiman toimialoittaisen ja alueellisen saatavuuden varmistamiseksi (Työvoima-tiekartta) -hankkeen ohjausryhmä 3/2022**

**Aika** Tiistai 29.11.2022 klo 10.30 – 12.00

**Paikka** TEM,nh Sederholm /Microsoft Teams

**Osallistujat** Hannu Freund, KT

Tuula Haatainen, TEM, puheenjohtaja

Riikka Heikinheimo, EK

Mikko Heinikoski, TEM

Kirsi Heinivirta, JOTPA

Piritta Jokelainen, TEM

Mikko Laakkonen, SAK, Jarkko Elorannan sijainen

Pirjo Larm, TEM, sihteeri

Maria Löfgren, Akava

Mikael Pentikäinen, SY

Elina Pylkkänen, TEM

Taina Vallander, STTK, Antti Palolan sijainen

**Asiantuntijat** Liisa Larja, TEM

Juho Peltonen, TEM

**Estyneet** Jarkko Eloranta, SAK

Anita Lehikoinen, OKM

Antti Palola, STTK

Hanna Säntti, TEM

1. Kokouksen avaus ja osallistujien toteaminen

Puheenjohtaja Tuula Haatainen avasi kokouksen ja toivotti kaikki tervetulleiksi Työvoimatiekartta-hankkeen ohjausryhmän 3. kokoukseen.

Todettiin läsnäolijat ja estyneet.

1. Edellisen kokouksen pöytäkirjan hyväksyminen

Hyväksyttiin edellisen kokouksen pöytäkirja.

1. Työskentelyn eteneminen sekä hankkeen johtopäätökset ja jatko ([esitys](https://tila.tiimeri.fi/sites/vn-toimialojen_tiekartat/Tiedostot/Ohjausryhm%C3%A4/Kokous%203%20-%2029.11.2022/Ty%C3%B6voimatiekartta-hankkeen%20ohjausryhm%C3%A4%20Elina%20Pylkk%C3%A4nen.pdf))

Elina Pylkkänen kertasi hankkeen tavoitteen ja työskentelyprosessin sekä kertoi hankkeen päätöstilaisuudesta, joka pidetään 12.12.2022 Säätytalolla ja johon kutsutaan kaikki hankkeeseen osallistuneet sekä media. Hanke on kaiken kaikkiaan herättänyt paljon positiivista kiinnostusta.

Elina Pylkkänen kertoi hankkeen tuotoksista ja jatkoaskeleista:

* Tietoaineistot on hankittu systemaattisesti, validoitu ja jalostettu hyödynnettäväksi laajasti eri toimijoiden käyttöön (<https://tem.fi/tyovoimatiekartat>)
* Hyvä yhteistyö toimialaryhmissä liittojen kanssa, täydentänyt tietopankkia monilla julkaisuilla ja laadullisella tiedolla
* Yhteistyö Jotpan kanssa ollut hedelmällistä molemmin puolin
* Jatkotyötä
  + Ennustemallien rakentaminen työvoiman saatavuuden turvaamiseksi
  + Datapohjaa kehitetään edelleen yhdessä Ammattibarometrin uudistamishankkeen kanssa
  + ELY-alueiden tilannekuulemiset ja Tiekarttatyön käyttökoulutukset
  + Suomen Suunta –hankkeessa työtä tullaan syventämään ja jatkamaan hallitusohjelmasyötteiden laatimiseksi
  + Työikäisen väestön määrä, työvoimaan osallistuminen ja osaavan työvoiman saatavuus ovat konkreettiset tavoitteet ajallisesti ja alueellisesti.

Kirsi Heinivirta kertoi, että tarvittavaa osaavaa työvoimaa ei saada riittävästi nuorista vastavalmistuneista, vaan tarvitaan rinnalle elinikäistä oppimista ja työperäistä maahanmuuttoa. JOTPAn rahoitusta on voitu suunnata identifioituihin tarpeisiin jo Työvoimakartta-työn aikana.

Käytiin alustusten pohjalta seuraava keskustelu:

* Toimialaryhmät ovat laajoja, osa on saanut toimialaryhmien kokouksista enemmän irti kuin osa → datapohjan kautta kaikki voivat porautua syvemmälle haluamiinsa tietoihin
* Oppilaitoksilla on erilaiset valmiudet tarjota jatkuvaa oppimista → JOTPA on ketterä ja nopea palveluntuottaja, JOTPAssa hyväksi havaitut koulutukset voidaan myöhemmin ottaa oppilaitosten valikoimiin

1. Analyysin tulokset ja toimenpide-ehdotukset ([esitys](https://tila.tiimeri.fi/sites/vn-toimialojen_tiekartat/Tiedostot/Ohjausryhm%C3%A4/Kokous%203%20-%2029.11.2022/Toimenpide-ehdotukset_syksy2022.pdf))

Liisa Larja esitteli TEM-sihteeristön tekemän yhteenvedon analyysin tuloksista. Ongelmia on kolmenlaisia:

* Työvoimapula = Avoimet työpaikat – työttömät työnhakijat
* Kohtaanto-ongelma
* Ylitarjonta

Analyysissa on tutkittu myös kansainvälisen rekrytoinnin roolia sekä alueellisen liikkuvuuden potentiaalia työvoiman saatavuuden turvaamisessa eri ammateissa. Työvoiman ulkopuolisia ei ole huomioitu. Ulkomaalaistaustainen on henkilö, joka sekä itse että omat vanhemmat ovat syntyneet ulkomailla. Todellisuudessa tilanne on vaikeampi, koska kaikki työnhakijat eivät oikeasti ole työkykyisiä / valmiita työhön.

Liisa Larja esitteli toimialaryhmien tekemiä monenlaisia ehdotuksia

* Työvoimapulan saatavuuden lisäämiseksi koulutuksella
* Kansainvälisen rekrytoinnin tehostamiseksi
* Alueellisen liikkuvuuden lisäämiseksi
* <16€/h työvoimapula-ammattien ja kohtaanto-ongelma-ammattien työvoiman saatavuuden parantamiseksi
* Ammattisiirtymien lisäämiseksi ylitarjonta-aloilta työvoimapula-aloille.

1. Keskustelu ja päätökset, mitä toimenpide-ehdotuksia edistetään

* Ohjausryhmän mielestä hankkeessa on löydetty/tehty hyviä päätelmiä ja ehdotuksia
* Sote-toimenpiteet olisi hyvä saada samaan yhteenvetoon
* Vaka-laeissa tulee olla pysyvyyttä
* Tohtorikoulutuksen tulee uudistua niin, että yritykset voivat rekrytoida tohtoreita eli heillä on oikeanlaista osaamista
* Työvoiman ulkopuolella olevia tulisi analysoida paremmin; heitä on noin 300.000
* Palkkataso vaikuttaa ulkomaalaisen työvoiman houkutteluun
* Yli 55 v ikä nähdään riskitekijänä → tarvitaan asennemuutos vrt. Ruotsi, jossa heidät viedään käsistä ja ymmärretään kokemuksen arvo

Elina Pylkkänen summasi vielä, että

* Hankkeesta on kirjoitettu kaksi artikkelia Työpoliittiseen aikakauskirjaan, joka ilmestyy joulukuun alussa (sihteeri lähetti luonnokset artikkeleista ohjausryhmän jäsenille kokouksen aikana)
* Hankkeesta tehdään loppuraportti, joka julkaistaan tammikuussa
* Ohjausryhmän sekä 12.12. päätöstilaisuuden evästykset otetaan huomioon sekä loppuraportissa että Suomen suunta –hankkeessa, jossa jatketaan Työvoimatiekartta-hankkeen teemoja.

1. Kokouksen päättäminen

Puheenjohtaja kiitti kaikkia hankkeessa työskentelystä ja päätti kokouksen. Tämä oli viimeinen Työvoimatiekartta-hankkeen ohjausryhmän kokous.